Foto: Yevgeniy Pavlenko / Kommersant’ Jinoyatchi Toshkent viloyati hududida qo‘lga olindi, deb xabar bermoqda «Kazinform». «Turkiston viloyati politsiya departamentining kriminal politsiya xodimlari tomonidan qotilligi uchun xalqaro qidiruvda bo‘lgan Tojikiston Respublikasi fuqarosini qidirish va qo‘lga olish bo‘yicha operatsiya muvaffaqiyatli yakunlandi», - deb ma’lum qildi Qozog‘iston IIV rasmiy vakili Almas Sadubayev. Qayd etilishicha, u qariyb o‘n yil davomida odil sudlovdan yashirinib yurgan. «Jinoyatchining joylashgan manzili haqida o‘zbekistonlik hamkasblarimiz xabar qilishdi. Ikki davlat politsiyasining yaqin hamkorligi natijasida u O‘zbekiston Respublikasining Toshkent viloyatida qo‘lga olindi va qilmishiga yarasha jazo oladi», - dedi Almas Sadubayev.